CELEX: 62004TA0312
Language: el
Date: 2008-10-09 00:00:00
Title: Υπόθεση T-312/04: Απόφαση του Πρωτοδικείου της 9ης Οκτωβρίου 2008 — Di Bucci κατά Επιτροπής (Προσφυγή ακυρώσεως — Αγωγή αποζημιώσεως — Υπαλληλική υπόθεση — Προαγωγή — Απονομή μορίων προτεραιότητας)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/24
            
         Απόφαση του Πρωτοδικείου της 9ης Οκτωβρίου 2008 — Di Bucci κατά Επιτροπής
   (Υπόθεση T-312/04) (1)
   
   (Προσφυγή ακυρώσεως - Αγωγή αποζημιώσεως - Υπαλληλική υπόθεση - Προαγωγή - Απονομή μορίων προτεραιότητας)
   (2008/C 313/43)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Vittorio Di Bucci (Βρυξέλλες, Βέλγιο) (εκπρόσωποι: αρχικώς M. van der Woude και V. Landes, στη συνέχεια M. van der Woude)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: αρχικώς H. Tserepa-Lacombe και V. Joris, στη συνέχεια V. Joris και G. Berscheid, επικουρούμενοι από τον D. Waelbroeck, δικηγόρο)
   Αντικείμενο
   Αίτημα περί ακυρώσεως:
   
               —
            
            
               της αποφάσεως του γενικού διευθυντή της νομικής υπηρεσίας της Επιτροπής, με την οποία απονεμήθηκε στον προσφεύγοντα ένα μόνο μόριο προτεραιότητας της γενικής διευθύνσεως κατά την περίοδο προαγωγών 2003, απόφαση η οποία κοινοποιήθηκε στις 2 Ιουλίου 2003 και επικυρώθηκε με απόφαση της αρμόδιας για τους διορισμούς αρχής που κοινοποιήθηκε στις 16 Δεκεμβρίου 2003·
            
         
               —
            
            
               της αποφάσεως της αρμόδιας για τους διορισμούς αρχής, με την οποία δεν απονεμήθηκε στον προσφεύγοντα κανένα μόριο ειδικής προτεραιότητας λόγω της ασκήσεως επιπλέον καθηκόντων προς το συμφέρον του οργάνου για την περίοδο προαγωγών 2003, απόφαση η οποία κοινοποιήθηκε μέσω του συστήματος Sysper 2 στις 16 Δεκεμβρίου 2003·
            
         
               —
            
            
               των εξής αποφάσεων: της αποφάσεως της αρμόδιας για τους διορισμούς αρχής, με την οποία απονέμονται στον προσφεύγοντα συνολικά 20 μόρια κατά την περίοδο προαγωγών 2003· του καταλόγου προακτέων υπαλλήλων του βαθμού A 5 κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 69-2003, της 13ης Νοεμβρίου 2003, του καταλόγου των προαχθέντων στον βαθμό A 4 υπαλλήλων κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 73-2003, της 27ης Νοεμβρίου 2003· εν πάση περιπτώσει, της αποφάσεως να μην περιληφθεί ο προσφεύγων στους προαναφερθέντες καταλόγους·
            
         
               —
            
            
               καθόσον αυτό είναι απαραίτητο, της αποφάσεως της αρμόδιας για τους διορισμούς αρχής, της 15ης Ιουνίου 2004, περί απορρίψεως της ενστάσεως που άσκησε ο προσφεύγων στις 12 Φεβρουαρίου 2004·
            
         
               —
            
            
               της αποφάσεως της 11ης Απριλίου 2007, που κοινοποιήθηκε στις 16 Απριλίου 2007, με την οποία η αρμόδια για τους διορισμούς αρχή αποφάσισε να απονείμει στον προσφεύγοντα ένα μόνο συμπληρωματικό μόριο προτεραιότητας για την περίοδο προαγωγών 2003, επί συνόλου 21 μορίων, συμπεριλαμβανομένων 2 μορίων προτεραιότητας,
            
         και περί κηρύξεως ως ανυπόστατων όλων των αποφάσεων που ελήφθησαν κατά την περίοδο προαγωγών 2003 και που προσβάλλονται με την παρούσα προσφυγή και δεν αντικαταστάθηκαν το 2007, και ιδίως του καταλόγου προακτέων υπαλλήλων βαθμο A 5 κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 69-2003, της 13ης Νοεμβρίου 2003 και του καταλόγου των προαχθέντων στον βαθμό A 4 υπαλλήλων κατά την περίοδο προαγωγών 2003, ο οποίος δημοσιεύθηκε στις Διοικητικές πληροφορίες αριθ. 73-2003, της 27ης Νοεμβρίου 2003, καθώς επίσης και αίτημα περί επιδικάσεως αποζημιώσεως 5 000 ευρώ.
   Διατακτικό
   Το Πρωτοδικείο αποφασίζει:
   
               1)
            
            
               Ακυρώνει τις αποφάσεις της Επιτροπής περί καθορισμού του συνολικού αριθμού των μορίων προαγωγής του προσφεύγοντος στα 21 και περί μη εγγραφής του στον κατάλογο των υπαλλήλων που προήχθησαν στον βαθμό A 4 κατά την περίοδο προαγωγών 2003.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 262 της 23.10.2004.